בשלישי בשבת, ביום השישה עשר לחודש אב בשנת חמשת אלפים ושבע מאות ושבעים ושבע לבריאת העולם למנין שאנו מונים כאן, במחוז מנדוסינו שבמדינת קליפורניה, בנוכחות בני משפחה וחברים, הכלה, \_\_\_\_\_\_\_\_, בת \_\_\_\_\_\_\_\_, והחתן, \_\_\_\_\_\_\_\_, בן \_\_\_\_\_\_\_\_, מאשרים ביניהם את קיום ברית הנישואין:

אנו נכנסים כעת בברית נישואין שתימשך כל חיינו, ורואים בה מסלול שיובילנו ליצירת הרמוניה, שמחה ויצירתיות. אנו מתחייבים לעודד את הכישרונות הטמונים בכל אחד מאיתנו, לתמוך בהתפתחות האחד של השנייה, לחבק זה את זו ברגעי הקושי ולשמוח יחד ברגעי האושר. אנו מתחייבים להעמיק את האינטימיות בינינו ולהקים בית שבבסיסו אהבה, אמת, תקשורת מכבדת ואחריות אישית. אנו מתחייבים לתמיכה הדדית זה בזו ולהשתתפות מלאה האחד בחיי השנייה, תוך טיפוח שלווה פנימית בתוכנו ויצירת שלווה בביתנו. ברגעי הצורך, אנו יודעים שנוכל להסתמך על החכמה והניסיון של יקירינו ומשפחותינו.

אנו מעניקים לרוחניות מקום מרכזי בנישואינו, ומאמצים אל ליבנו את היהדות, חוכמת החיים ועולם הטבע כעמודי התווך שידריכו אותנו בחיינו. אנו תומכים במסלול הרוחני הייחודי שכל אחד מאיתנו בוחר לעצמו, ובמקביל יוצרים לעצמנו ביחד מסלול משותף. אנו שומרים על הרווחה הפיזית, הרגשית, האינטלקטואלית והרוחנית האחד של השנייה, וכן על זו של ילדינו. אנו חולקים נכסים וחובות, מתנהלים אל מול מקורות ההכנסה שלנו באחריות ובנדיבות, מתוך הכרה בערכו הרב של בית מלא נתינה ודאגה.

אנו יוצרים יחד משפחה מקסימה ודואגים לה, ומתייחסים לבני המשפחה זה של זו באכפתיות ובכבוד. אנו מציעים את מתנות האיחוד שנוצר בינינו כך שישרתו את בריאות וחיוניות הקהילה שלנו. נתמוך זה בזו בעת זיקנה ועל ערש דווי בכך שנקיים את הבקשות האחרונות זה של זו, נגן על הכבוד זה של זו, ונדאג האחד לשנייה בנאמנות עד הסוף.

אנו מאשרים מסמך זה כעדות חיה אשר נעדכן באופן הדדי על פי התפתחות חיינו המשותפים.

בריתנו הקדושה שרירה וקיימת.